ਸੰਖੇਪ ਕਰਨ ਲਈ ਦਸਤਾਵੇਜ਼: ਅਮਰਜੀਤ ਸਿੰਘ ਸੋਹੀ ਅਤੇ ਜਸਟਿਨ ਟਰੂਡੋ ਹਰਿਮੰਦਰ ਸਾਹਿਬ ਵਿਖੇ

ਇੱਕ ਖੁੱਲ੍ਹੀ ਚਿੱਠੀ ਬਿਹਾਰ ਦੀ ਜੇਲ੍ਹ ਵਿੱਚੋਂ ਅਖ਼ਬਾਰਾਂ ਦੇ ਸੰਪਾਦਕਾਂ ਦੇ ਨਾਮ ਜਨਵਰੀ 1990 ਵਿੱਚ ਅਮਰਜੀਤ ਸੋਹੀ ਨੇ ਲਿਖੀ ਸੀ। ਅਮਰਜੀਤ ਸੋਹੀ ਇੱਕੀ ਮਹੀਨੇ ਜੇਲ੍ਹ ਵਿੱਚ ਰਹੇ। 

ਇਸ ਚਿੱਠੀ ਦੀ ਇਬਾਰਤ ਕੁਝ ਇਸ ਤਰ੍ਹਾਂ ਸ਼ੁਰੂ ਹੁੰਦੀ ਹੈ।

"ਮੇਰਾ ਨਾਮ ਅਮਰਜੀਤ ਸਿੰਘ ਸੋਹੀ ਹੈ ਅਤੇ ਮੈਂ ਪੰਜਾਬ ਦੇ ਸੰਗਰੂਰ ਜ਼ਿਲ੍ਹੇ (ਪਿੰਡ ਬਨਬੌਰਾ) ਦਾ ਰਹਿਣ ਵਾਲਾ ਹਾਂ। 

ਕੁਝ ਸਾਲ ਪਹਿਲਾਂ ਮੈਂ ਆਪਣੇ ਵੱਡੇ ਭਰਾ ਨਾਲ ਕੈਨੇਡਾ ਗਿਆ ਅਤੇ ਅਗਾਂਹਵਧੂ ਸੱਭਿਆਚਾਰਕ ਜਥੇਬੰਦੀ, ਪੰਜਾਬ ਸਾਹਿਤ ਸਭਾ ਦਾ ਸਰਗਰਮ ਕਾਰਕੁਨ ਬਣਿਆ।

ਖੱਬੇਪੱਖੀ ਵਿਚਾਰਾਂ ਦਾ ਧਾਰਨੀ

ਸਾਡੀ ਜਥੇਬੰਦੀ ਖਾਲਿਸਤਾਨੀ ਦਹਿਸ਼ਤਗਰਦਾਂ ਅਤੇ ਕੈਨੇਡਾ ਵਿੱਚ ਉਨ੍ਹਾਂ ਦੇ ਹਮਾਇਤੀਆਂ ਦੀ ਸਖ਼ਤ ਸ਼ਬਦਾਂ ਵਿੱਚ ਨਿਖੇਧੀ ਕਰਦੀ ਹੈ। ਕਈ ਵਾਰ ਦਹਿਸ਼ਤਗਰਦਾਂ ਨੇ ਮੇਰੇ ਭਰਾ ਅਤੇ ਮੈਨੂੰ ਧਮਕੀਆਂ ਦਿੱਤੀਆਂ।

 ਸਾਡੀ ਜਥੇਬੰਦੀ ਦੇ ਅੰਮ੍ਰਿਤਸਰ ਦੇ ਨਾਟਕ ਕਲਾ ਕੇਂਦਰ (ਗੁਰਸ਼ਰਨ ਸਿੰਘ ਨਿਰਦੇਸ਼ਕ ਹਨ।) ਨਾਲ ਭਰਾਤਰੀ ਸੰਬੰਧ ਹਨ। 

ਮੈਂ ਪੰਜਾਬ ਆ ਕੇ ਇਸ ਮੰਡਲੀ ਦਾ ਕਾਰਕੁਨ ਬਣ ਗਿਆ ਸਾਂ। ਮੈਂ ਕ੍ਰਾਂਤੀਕਾਰੀ ਕੇਂਦਰ ਪੰਜਾਬ ਅਤੇ ਜਮਹੂਰੀ ਅਧਿਕਾਰ ਸਭਾ ਦੀਆਂ ਸਰਗਰਮੀਆਂ ਵਿੱਚ ਸ਼ਰੀਕ ਹੁੰਦਾ ਸਾਂ। 

ਜਦੋਂ ਕ੍ਰਾਂਤੀਕਾਰੀ ਕੇਂਦਰ ਪੰਜਾਬ ਅਤੇ ਨਾਟਕ ਕਲਾ ਕੇਂਦਰ ਨੂੰ ਲੋਕ ਸੰਘਰਾਮ ਮੰਚ ਦੇ ਸਥਾਪਨਾ ਸਮਾਗਮ ਵਿੱਚ ਬਿਹਾਰ ਵਿੱਚ ਡਾਲਮੀਆਨਗਰ ਸੱਦਿਆ ਗਿਆ ਤਾਂ ਮੈਂ ਵੀ ਗਿਆ ਸਾਂ।

 ਸੱਤ ਨਵੰਬਰ 1988 ਦੇ ਸਮਾਗਮ ਤੋਂ ਬਾਅਦ ਮੈਂ ਪੇਂਡੂ ਇਲਾਕੇ ਦੇਖਣ ਲਈ ਰੁਕ ਗਿਆ ਸਾਂ। ਜਹਾਨਾਵਾਦ ਜ਼ਿਲ੍ਹੇ ਦੇ ਇਨ੍ਹਾਂ ਇਲਾਕਿਆਂ ਵਿੱਚ ਮਜ਼ਦੂਰ ਕਿਸਾਨ ਮੁਕਤੀ ਮੰਚ ਲੋਕਾਂ ਨੂੰ ਲਾਮਬੰਦ ਕਰ ਰਹੀ ਹੈ। 

ਇਸ ਫੇਰੀ ਦੌਰਾਨ ਮੇਰੀ ਮਨਸ਼ਾ ਕਿਸਾਨ ਸੰਘਰਸ਼ਾਂ ਨੂੰ ਸਮਝਣਾ ਅਤੇ ਤਫ਼ਸੀਲ ਰਪਟ ਤਿਆਰ ਕਰਨਾ ਸੀ। ਇਸੇ ਦੌਰਾਨ ਮੈਨੂੰ ਆਜ਼ਾਦਬੀਗਾ ਪਿੰਡ (ਥਾਣਾ ਕਰਪੀ) ਵਿੱਚੋਂ ਗ੍ਰਿਫ਼ਤਾਰ ਕੀਤਾ ਗਿਆ।" 

ਇਸ ਦੌਰਾਨ ਉਨ੍ਹਾਂ ਉੱਤੇ ਨਕਸਲੀਆਂ ਨੂੰ ਸਿਖਲਾਈ ਦੇਣ ਵਾਲੇ ਖਾਲਿਸਤਾਨੀ, ਪਾਕਿਸਤਾਨੀ ਸਰਪ੍ਰਸਤੀ ਤਹਿਤ ਅੱਤਵਾਦ ਦੀਆਂ ਕੌਮਾਂਤਰੀ ਕੜੀਆਂ ਨਾਲ ਜੁੜੇ ਹੋਣ, ਤਾਮਿਲ ਟਾਈਗਰ ਨਾਲ ਜੁੜੇ ਹੋਣ ਅਤੇ ਨਕਸਲੀ ਹੋਣ ਦੇ ਇਲਜ਼ਾਮ ਲੱਗੇ। 

ਸੀਨੀਅਰ ਅਫ਼ਸਰ ਦੀ ਫ਼ਰਜ਼ਪ੍ਰਸਤੀ

ਜ਼ਿਲੇ ਦੀ ਇੱਕ ਸੀਨੀਅਰ ਅਫ਼ਸਰ ਨੇ ਅਮਰਜੀਤ ਸੋਹੀ ਖ਼ਿਲਾਫ਼ ਅਦਾਲਤੀ ਕਾਰਵਾਈ ਲਈ ਰਾਹ ਪੱਧਰਾ ਕਰ ਦਿੱਤਾ। ਇਸ ਦੇ ਬਾਵਜੂਦ ਅਮਰਜੀਤ ਅਠਾਰਾਂ ਮਹੀਨੇ ਕੋਠੀਬੰਦ (ਸੌਲੀਟਰੀ ਕਨਫਾਈਨਮੈਂਟ) ਰਹੇ ਅਤੇ ਕੁੱਲ ਇੱਕੀ ਮਹੀਨੇ ਜੇਲ੍ਹਬੰਦ ਰਹੇ। 

ਰਸਾਲੇ ਮੁਕਤੀ ਮਾਰਗ ਦੀ ਰਪਟ ਮੁਤਾਬਕ ਅਮਰਜੀਤ ਸੋਹੀ ਅਦਾਲਤ ਵਿੱਚੋਂ ਮਾਮਲਾ ਖ਼ਾਰਜ ਹੋਣ ਤੋਂ ਬਾਅਦ ਪੱਚੀ ਅਗਸਤ 1990 ਨੂੰ ਰਿਹਾਅ ਹੋਏ।

ਅਮਰਜੀਤ ਸੋਹੀ ਬੇਉਮੀਦੀ ਵਾਲੀ ਜੇਲ੍ਹਬੰਦੀ ਤੋਂ ਕੈਨੇਡਾ ਦੇ ਕੇਂਦਰੀ ਮੰਤਰੀ ਹੋਣ ਦਾ ਸਫ਼ਰ ਤੈਅ ਕਰ ਚੁੱਕੇ ਹਨ। 

ਦਰਬਾਰ ਸਾਹਿਬ 'ਚ ਅਮਰਜੀਤ ਸਿੰਘ ਸੋਹੀ ਨਾਲ ਕੈਨੇਡੀਅਨ ਪੀਐੱਮ ਜਸਟਿਨ ਟਰੂਡੋ

ਮੰਤਰੀ ਬਣਨ ਤੋਂ ਬਾਅਦ 29 ਅਕਤੂਬਰ 2015...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਖਾਲਿਸਤਾਨ ਦੂਜੀ ਵਾਰ ਅਮਰਜੀਤ ਸਿੰਘ ਸੋਹੀ ਦੇ ਨਾਮ ਨਾਲ ਜੁੜਿਆ ਹੈ। ਪਹਿਲੀ ਵਾਰ ਉਹ ਖਾਲਿਸਤਾਨੀ ਹੋਣ ਦੇ ਇਲਜ਼ਾਮ ਵਿੱਚ ਇੱਕੀ ਮਹੀਨੇ (1988-90) ਜ਼ੇਲ੍ਹ ਵਿੱਚ ਬੰਦ ਰਹੇ ਸਨ ਅਤੇ ਦੂਜੀ ਵਾਰ (ਅਠਾਈ ਸਾਲ ਬਾਅਦ) ਕੈਨੇਡਾ ਦੇ ਕੇਂਦਰੀ ਮੰਤਰੀ ਵਜੋਂ ਬਹਿਸ ਦਾ ਸਬੱਬ ਬਣੇ ਹਨ।